มาร้านนี้แนะนำต้องโดนเกี๊ยวกรอบค่ะ อร่อยมาก 
เราสั่งผัดไทยเส้นจันทน์ก็เหนียวนุ่มรสชาติแบบไม่ต้องปรุงเลย (อร่อยจนต้องสั่งมาสองจาน) 
มีเย็นตาโฟแห้ง(เกาเหลา) ก็รสชาติกำลังดีมีติดหวานนิดหน่อย แต่เราชอบหวานอยู่แล้วเลยถูกปาก ที่มีผิดหวังก็มีปลาลวกจิ้ม ปลาได้น้อย แต่มีกระเทียมเจียวให้มาพร้อมผักเยอะมาก ตัวกระเทียมเจียวหอมกรอบอร่อยมาก น้ำจิ้มเป็นน้ำจิ้มซีฟู้ดนะคะ จริงๆอยากได้เป็นน้ำจิ้มเต้าเจี้ยวมากกว่าแต่ทางร้านไม่มี
ราคาสุทธิพร้อมน้ำลำใยกระเจี๊ยบเก๊กฮวยสองที่ เบ็ดเสร็จ 380บาทถ้วน 
อาหารเร็วมาก เป็นอีกร้านที่เหมาะกับมื้อที่มีเวลาจำกัดแต่ยังต้องการความอร่อยที่มาพร้อมราคาดีๆค่ะ